**Notă de argumentare**

**la proiectul Ordinului Ministerului Economiei**

**cu privire la aprobarea Listei standardelor armonizate la**

**Reglementarea tehnică „Compatibilitatea electromagnetică a echipamentelor”**

În conformitate cu pct. 43 din Reglementarea tehnică “Compatibilitatea electromagnetică a a echipamentelor”, aprobată prin Hotărîrea Guvernului nr. 807 din 29.10.2015 (*Monitorul Oficial al Republicii Moldova, 2015, nr. 306-310, art. 901*), “*Echipamentele care sînt conforme cu standardele armonizate sau cu părţi ale acestora, ale căror referinţe sînt publicate în Jurnalul Oficial al Uniunii Europene şi care sînt adoptate ca standarde moldoveneşti, fiind aprobate de Ministerul Economiei şi publicate în Monitorul Oficial al Republicii Moldova, sînt considerate a fi în conformitate cu cerinţele esenţiale de securitate prevăzute în anexa nr.1 la prezenta Reglementare tehnică vizate de standardele respective sau părţi ale acestora.*”.

Astfel, Ministerul Economiei a identificat standardele armonizate, aplicarea cărora va asigura produselor, prezumția de conformitate cu cerințele esențiale prevăzute de Reglementarea tehnică nominalizată. În acest sens, a fost elaborat proiectul ordinului Ministerului Economiei, care urmează să aprobe Lista standardelor respective.

Lista a fost coordonată și avizată de Organismul național de standardizare.

Suplimentar la cele menţionate, comunicăm că în conformitate cu Hotărîrea Guvernului nr. 808 din 07.10.2014 cu privire la aprobarea Planului naţional de acţiuni pentru implementarea Acordului de Asociere Republica Moldova – Uniunea Europeană în perioada 2014-2016 (Monitorul Oficial nr. 297-309/851 din 10.10.2014), Ministerul Economiei a elaborat și aprobat Hotărîrea Guvernului nr. 807 din 29.10.2015, în scopul armonizării acesteia cu Directiva 2004/108/CE.

**Viceministru Vitalie IURCU**